Document ID: 32005D0799

ODLOČBA KOMISIJE
z dne 16. novembra 2005
o razveljavitvi Odločbe 2004/614/ES o zaščitnih ukrepih v zvezi z visoko patogeno obliko kokošje kuge v Republiki Južni Afriki
(notificirano pod dokumentarno številko K(2005) 4396)
(Besedilo velja za EGP)
(2005/799/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(6) in (7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(1) in (6) Direktive,
ob upoštevanju naslednjega:
(1)
Odločba Komisije 2004/614/ES z dne 24. avgusta 2004 o zaščitnih ukrepih v zvezi z visoko patogeno obliko kokošje kuge v Republiki Južni Afriki (3) je bila sprejeta kot odziv na izbruhe aviarne influence pri ratitih v Južni Afriki.
(2)
Južna Afrika je zdaj razglasila, da na njenem ozemlju ni aviarne influence, in Komisiji poslala končno poročilo o zdravstvenem stanju živali z zahtevo, da se ustrezno spremeni Odločba 2004/614/ES.
(3)
Podatki, ki jih vsebuje končno poročilo, jasno kažejo, da je bil izbruh v Republiki Južni Afriki zatrt in da bolezen v državi ni več prisotna. Zaščitni ukrepi za Južno Afriko zato niso več potrebni.
(4)
Odločbo 2004/614/ES je zato treba razveljaviti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2004/614/ES se razveljavi.
Člen 2
Države članice spremenijo ukrepe za uvoz tako, da so v skladu s to odločbo, in sprejete ukrepe takoj ustrezno objavijo. O tem takoj obvestijo Komisijo.
Člen 3
Ta odločba je naslovljena na države članice.
V Bruslju, 16. novembra 2005

Labels: 17
20
3
6
18